
                                                                                 Anexă la HCL nr......din................ 




REGULAMENT

pentru înregistrarea, evidenţa şi radierea vehiculelor pentru care există obligativitatea înregistrării, de pe raza administrativ-teritorială a comunei Preutești, județul Suceava

CAPITOLUL I. 
Dispoziții generale

Art. 1. Prevederile prezentului regulament stabilesc procedura de înregistrare, evidenţa şi procedura radierii vehiculelor pentru care există obligativitatea înregistrării, şi anume cele prevăzute în Anexa nr. 1, ai căror proprietari au domiciliul, reşedinţa ori sediul în Comuna Preutești, județul Suceava. 
Art. 2. În sensul prezentului Regulament, expresiile şi termenii de mai jos au următorul înţeles:
	1. deținător mandatat- persoana fizică sau juridică care folosește un vehicul în baza unui contract de leasing sau contract de închiriere;
	2. înregistrare- operaţiunea administrativă prin care se atestă că un vehicul poate circula pe drumurile publice.  Dovada atestării înregistrării este certificatul de înregistrare şi numărul de înregistrare atribuit. 
	3. moped- autovehicul, cu două sau trei roţi, a cărui viteză maximă prin construcţie nu depăşeşte 45 km/h şi care este echipat cu un motor cu ardere internă, cu aprindere prin scânteie, cu o capacitate cilindrică ce nu depăşeşte 50 cmc sau cu un alt motor cu ardere internă ori, după caz, electric, a cărui putere nominală continuă maximă nu depăşeşte 4 kW, iar masa proprie a vehiculului nu depăşeşte 350 kg, neincluzând masa bateriilor în cazul vehiculului electric. Este asimilat mopedului cvadriciclul uşor, astfel cum este definit în anexa nr. 1.
	4. remorcă- vehiculul fără motor destinat a fi tractat de un tractor agricol sau forestier;
	5. semiremorcă- remorca a cărei masă totală maximă autorizată este preluată în parte de către un tractor agricol sau forestier;
	6. tractor agricol sau forestier- orice vehicul cu motor, care circulă pe roţi sau pe şenile, având cel puţin două axe, a cărui principală funcţie constă în puterea sa de tracţiune, conceput în special pentru a trage, a împinge, a transporta ori a acţiona anumite echipamente, utilaje sau remorci utilizate în exploatarea agricolă ori forestieră şi a cărui utilizare pentru transportul pe drum al persoanelor sau al mărfurilor ori pentru tractarea, pe drum, a vehiculelor utilizate pentru transportul persoanelor sau al mărfurilor nu este decât o funcţie secundară. Sunt asimilate tractorului agricol sau forestier vehiculele destinate efectuării de servicii ori lucrări, denumite maşini autopropulsate;
	7. vehicul- sistemul mecanic care se deplasează pe drum, cu sau fără mijloace de autopropulsare, utilizat în mod curent pentru transportul de persoane şi/sau bunuri ori pentru efectuarea de servicii sau lucrări;
Art. 3. (1) Pentru a fi înregistrate sau admise în circulaţie mopedele, tractoarele agricole sau forestiere, remorcile destinate a fi tractate de acestea trebuie să fie omologate în condiţiile legii. 
(2) Pentru a fi înregistrate şi a circula pe drumurile publice, vehiculele supuse înregistrării, cu excepţia maşinilor autopropulsate cu o viteză maximă contructivă care nu depăşeşte 25 km/h, a autovehiculelor cu şenile, a tramvaielor şi a vehiculelor cu tracţiune animală, se supun inspecţiei tehnice periodice, conform legislaţiei în vigoare. 
Art. 4. Proprietarii de vehicule supuse înregistrării sau deținătorii mandatați ai acestora cu domiciliul, reşedinţa în cazul persoanelor fizice cu domiciliul în străinătate, sediul sau punctul de lucru în comuna Preutești, sunt obligaţi să solicite înregistrarea acestora înainte de a le pune în circulaţie şi radierea lor din evidenţă, potrivit prezentului Regulament. 
Art. 5.  Odată cu înregistrarea vehiculelor se eliberează un certificat de înregistrare,precum și plăcuțe cu număr de înregistrare cu dimensiunile și înscrisurile specifice, conform SR 13600/2025.
Proprietarii de vehicule înregistrate sau deținătorii mandatați ai acestora au obligaţia să monteze pe acestea, după caz, una sau două plăcuţe cu numărul de înregistrare. 
	

CAPITOLUL II. 
VEHICULE
Secţiunea 1
Înregistrarea mopedelor, tractoarelor agricole sau forestiere, a remorcilor destinate a fi tractate de acestea și a mașinilor autopropulsate


Art. 6. Persoana fizică sau juridică care deţine vehicule supuse înregistrării, sau înregistrate în alte localităţi şi îşi stabileşte domiciliul, reşedinţa în cazul persoanelor fizice cu domiciliul în străinătate, sediul ori punctul de lucru  în comuna Preutești, este obligată să solicite înregistrarea în termen de 30 de zile de la data stabilirii domiciliului, reşedinţei în cazul persoanelor fizice cu domiciliul în străinătate, sediului ori punctului de lucru în comuna Preutești.  
Art. 7. Înregistrarea vehiculelor prevăzute în Anexa nr.1  se face pe baza depunerii următoarelor documente:
a) cererea solicitantului, conform modelului prezentat în Anexa nr. 2 din prezentul Regulament;
b) actul de identitate al solicitantului persoană fizică, sau documentul care atestă dobândirea personalității juridice persoanelor juridice, în original şi copie;
c) documentul care atestă dreptul de proprietate asupra vehiculului sau, după caz, un drept de folosință asupra acestuia, în limba română(factură, contract de vânzare, contract de leasing sau închiriere etc. );
d.) cartea de identitate a vehiculului sau atestatul tehnic eliberat de Regia Autonomă ”Registrul Auto Român”;
e) dovada efectuării inspecţiei tehnice periodice în termenul de valabilitate al acesteia-excepție în cazul mașinilor autopropulsate cu o viteză maximă constructivă care nu depășește 25 km/h, vehiculelor cu tracțiune animală;
f) dovada asigurării obligatorie RCA-excepție vehiculele cu tracțiune animală;
g) dovada plăţii contravalorii certificatului de înregistrare;
h) dovada plăţii contravalorii plăcuţei sau plăcuţelor cu numărul de înregistrare;
i) dovada faptului că vehiculul este radiat din circulaţie, în cazul unei înregistrări anterioare;
j) procură specială în formă autentică, după caz. 
Art. 8. În cazul schimbării oricăror date referitoare la deținător ori la vehicul, înscrise în certificatul de înregistrare, titularul acestuia este obligat să solicite autorităţii emitente eliberarea unui nou certificat de înregistrare, în termen de cel mult 30 de zile de la data la care a survenit această modificare. 
Art. 9.  Se interzice circulaţia pe drumurile publice a vehiculelor neînregistrate ori care nu poartă plăcuţă sau plăcuţe cu numărul de înregistrare.

Secţiunea 2
Înregistrarea vehiculelor cu tracţiune animală

	Art. 10. Înregistrarea vehiculului cu tracţiune animală şi eliberarea certificatului de înregistrare se face pe baza următoarelor documente:
a) cererea solicitantului, conform modelului prezentat în Anexa nr. 2 din prezentul Regulament;
b) actul de identitate al solicitantului, original și copie;
c) dovada de plată, a contravalorii certificatului de înregistrare şi a plăcuţei cu numerele de înregistrare.
e) declaraţie pe propria răspundere din care să reiasă că solicitantul este proprietarul vehiculului pentru care se solicită înregistrarea-se depune în cazul în care solicitantul nu deţine un act de dobândire a acestuia;
f) procură specială, după caz. 


CAPITOLUL III. 
ELIBERAREA UNUI NOU CERTIFICAT DE ÎNREGISTRARE, RESPECTIV A UNUI NOU SET DE PLĂCUŢE CU NUMĂR DE ÎNREGISTRARE

Art. 11. (1)În cazul modificării datelor înscrise în certificatul de înregistrare, referitoare la vehicul sau deținător, acesta este obligat să solicite eliberarea unui nou certificat de înregistrare în termen de 30 de zile de la data la care a survenit modificarea.  Eliberarea unui nou certificat de înregistrare ca urmare a modificării unor date înscrise în acesta se efectuează în baza depunerii următoarelor documente, în original şi copie:
-cererea solicitantului;
-cartea de identitate a vehiculului, cu modificările tehnice operate de Regia Autonomă „Registrul Auto Român”;
- atestatul tehnic-în cazul mașinilor autopropulsate pentru lucrări;
- vechiul certificat de înregistrare;
- dovada plăţii contravalorii certificatului de înregistrare;
- actul de identitate al solicitantului;
- documentul care atestă schimbarea numelui sau a denumirii deținătorului, după caz;
- certificat de atestare fiscală emis de organul fiscal local competent, în cazul schimbării domiciliului, reședinței sau sediului în cadrul aceleiași localități, sau schimbării motorului cu altul cu o capacitate cilindrică diferită, ori a masei totale maximă autorizată  în cazul remorcilor agricole sau forestiere;
- procură specială, după caz. 
(2)Documentele originale prevăzute la alin. (1) se restituie solicitantului înregistrării, pe loc, după confruntarea copiei cu acesta. Cartea de identitate a vehiculului sau atestatul tehnic se restituie odată cu predarea noului certificat de înregistrare a vehiculului. 
Art. 12.  (1) În cazul pierderii, furtului ori deteriorării certificatului de înregistrare sau a plăcuțelor cu număr de înregistrare, deținătorul vehiculului respectiv este obligat să solicite eliberarea unui duplicat al acestui document, respectiv a unor noi plăcuțe cu număr de înregistrare în termen de 30 de zile de la data declarării pierderii sau furtului, ori de la data constatării deteriorării, după caz. 
(2)În cazurile prevăzute la alin. (1) eliberarea unui duplicat al certificatului de înregistrare sau a unor noi plăcuțe cu număr de înregistrare se efectuează în baza depunerii următoarelor documente, în original şi copie:
-cererea solicitantului;
-cartea de identitate a vehiculului; 
- atestatul tehnic-în cazul mașinilor autopropulsate;
-certificatul de înregistrare deteriorat, placuțele deteriorate, ori documentul care atestă pierderea sau furtul acestora, după caz;
-dovada plăţii contravalorii certificatului de înregistrare, sau a plăcuțelor cu număr de înregistrare, după caz;
-actul de identitate al solicitantului;
- procură specială, după caz. 
(3)Documentele originale prevăzute la alin. (2) se restituie deținătorului, pe loc, după confruntarea copiei cu acesta. Cartea de identitate a vehiculului sau atestatul tehnic se restituie odată cu predarea duplicatului certificatului de înregistrare sau a plăcuțelor cu număr de înregistrare. 
Art. 13.  Termenul în care se soluţionează cererile pentru eliberarea unui certificat de întregistrare nu poate fi mai mare de 20 de zile lucrătoare. 
Prin excepție de la prevederile alin (1), termenul de 20 de zile se suspendă de la data solicitării de către autoritatea de înregistrare a copiilor sau extraselor documentelor emise de către alte instituții publice,organe de specialitate ale administrației publice centrale și locale,precum și persoane juridice de drept privat care, potrivit legii, au obținut statutul de utilitate publică sau sunt autorizate să presteze un serviciu public, în regim de putere publică, până la primirea acestora.

 
CAPITOLUL IV. 
RADIEREA DIN CIRCULAŢIE A VEHICULELOR ÎNREGISTRATE

Art. 14. Radierea vehiculelor se face de către persoana desemnată din cadrul aparatului de specialitate al primarului comunei Preutești, la cererea proprietarului vehiculului înregistrat sau a deținătorului mandatat al acestuia, în următoarele cazuri:
a) proprietarul doreşte retragerea din circulaţie a vehiculului şi face dovada depozitării acestuia într-un spaţiu adecvat, deţinut în condiţiile legii;
b)face dovada dezmembrării,casării sau predării vehiculului la unități specializate în vederea dezmembrării ;
c) la trecerea vehiculului în proprietatea altei persoane, în condiţiile legii;
d) la scoaterea definitivă din România a vehiculului respectiv;
e) în cazul furtului, deținătorul vehiculului este obligat să solicite radierea acestuia în 30 zile de la data declarării furtului. 
Art. 15. Este interzisă circulaţia pe drumurile publice a vehiculelor radiate din evidenţă. 
Art. 16. Se radiază din oficiu în termen de 30 de zile de la primirea Dispoziţiei Primarului, vehiculul abandonat sau fără stăpân, declarat ca atare, în condițiile legii. 
Art. 17. Radierea se comunică în termen de 30 de zile de către autoritatea care a efectuat-o, organului fiscal competent al autorităţii administraţiei publice locale. 
Art. 18. (1)Radierea vehiculelor se face pe baza următoarelor documente:
a) cererea solicitantului, conform modelului prezentat în Anexa nr. 3 din prezentul Regulament;
b) actul de identitate al solicitantului, în cazul persoanelor fizice sau documentul care atestă dobândirea personalității juridice, în original și copie;
c) cartea de identitate a vehiculului sau după caz, atestatul tehnic eliberat de către R.A.R., în original și copie;
d) certificatul de înregistrare al vehiculului, în original, declarația de pierdere ori dovada reținerii sau declarării furtului acestuia, emisă de către autorități competente.
e) plăcuța sau plăcuțele cu numărul de înregistrare;
f) certificat de atestare fiscală, emis de către Compartiment impozite-taxe locale ți comercial din cadrul Primăriei comunei Preutești;
g) documentul care atestă dezmembrarea-certificat de distrugere emis în conformitate cu prevederile Legii nr.121/2015 privind modalitatea de gestionare a vehiculelor și a vehiculelor scoase din uz, cu modificările și completările ulterioare, după caz, în original și copie;
h) documentul care atestă scoaterea din România a vehiculului(după caz), în original și copie;
i) documentul care atestă furtul vehiculului(după caz);
j) actul de înstrăinare a vehiculului; în original și copie;
k) procură specială în formă autentică, împuternicire avocațială sau împuternicire scrisă a reprezentantului legal al persoanei juridice,după caz.
	 (2) Documentele originale prevăzute la alin. (1) lit.  b), c), g) și j) se restituie deținătorului, pe loc, după confruntarea copiilor cu acestea. 



Art. 19. Radierea se face prin retragerea certificatului de înregistrare şi a plăcuţei sau plăcuţelor cu numărul de înregistrare, și emiterea unui certificat de radiere, al cărui model este prezentat în Anexa nr. 4 la prezentul Regulament. 

CAPITOLUL V. 
EVIDENŢELE PRIVIND VEHICULELE ÎNREGISTRATE, NUMERELE DE ÎNREGISTRARE ATRIBUITE/REZERVATE PRECUM ŞI A CERTIFICATELOR DE ÎNREGISTRARE ELIBERATE DE PRIMĂRIA COMUNEI PREUTEȘTI

Art. 20. (1) Evidenţa vehiculelor înregistrate/radiate în comuna Preutești se ţine într-un registru special destinat în acest scop.
(2)Registrul de evidenţă a vehiculelor înregistrate/radiate constituie un document oficial în care se înscriu:
-date privind proprietarul/utilizatorul vehiculului;
-date privind vehiculul;
-numărul de înregistrare atribuit vehiculului;
-date privind radierea din circulaţie a vehiculului;
Evidența certificatelor de înregistrare se ține distinct pentru fiecare categorie: 
Pentru mopede – Registru de evidență a mopedelor (REM), respectiv pentru celelalte vehicule denumite utilaje – Registru de evidență a utilajelor  ( REU),  iar numărul de înregistrare atribuit este compus din denumirea abreviată a județului, indicativul localității ( conf.SR 1360 : 2025  ) și un număr de ordine format din 5 cifre arabe atribuit crescător.


CAPITOLUL VI. 
OBLIGAŢIILE DEŢINĂTORILOR DE VEHICULE

Art. 21. Deținătorul de vehicul înregistrat, persoana fizică şi persoana juridică cu domiciliul, sediul sau reşedinţa în comuna Preutești este obligat:
	a)să declare autorităţii emitente pierderea, furtul sau distrugerea certificatului de înregistrare, 
în cel mult 30 de zile de la constatare;
	b) să solicite eliberarea unui nou document în locul celui furat, pierdut sau distrus;
	c) să depună imediat, la autoritatea emitentă, originalul certificatului de înregistrare dacă, după obţinerea duplicatului a reintrat în posesia acestuia. 
	


CAPITOLUL VII. 
DISPOZIŢII FINALE ŞI TRANZITORII

Art. 22. Până la operaționalizarea Registrului de evidență a vehiculelor înregistrate ,de către D.G.P.C.Î. ,înregistrarea și evidența vehiculelor prevăzute în Anexa nr.1, se realizează în evidențele constituite la nivelul Primăriei comunei Preutești, potrivit prezentului Regulament. 
Aplicarea prevederilor prezentului Regulament va fi asigurată conform legii prin persoana desemnată de către primarul comunei Preutești, care:
	-va primi şi soluţiona solicitările referitoare la înregistrarea şi radierea din circulaţie a tuturor categoriilor de vehicule supuse înregistrării;
	-va elibera un nou certificat și plăcuțe de înregistrare în condiţiile impuse de regulament. 
	 




Art. 23. Persoana desemnată va asigura rezolvarea cu celeritate şi cu titlu gratuit a solicitărilor din partea organelor abilitate prin lege cu privire la identitatea deţinătorilor de vehicule înregistrate şi cu privire la evidenţa lor, respectând prevederile Regulamentului (UE)nr. 2016/697privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) și a Legii nr. 190/2018 privind măsuri de punere în aplicare a Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogarea a Directivei 95/46/CE (Regulamentul general privind protecția datelor). 
Art. 24. Pentru aspectele neprecizate de prezentul regulament sunt aplicabile prevederile O. U. G nr. 195/2002 privind circulația pe drumurile publice, republicată, cu modificările și completările ulterioare, H. G. nr. 1391/2006 pentru aprobarea Regulamentului de aplicare a Ordonanţei de urgenţă a Guvernului nr. 195/2002 privind circulaţia pe drumurile publice, republicată, cu modificările și completările ulterioare, iar aplicarea sancţiunilor se face de către polițistul rutier.  
Art.25. Vehiculele înregistrate anterior intrării în vigoare a prezentei hotărâri, care poartă plăcuțe cu numărul de înregistrare având conținutul prevăzut de legea în vigoare la data atribuirii ,pot circula pe drumurile publice până la radierea acestora ,în condițiile legii.
Art.25. Cuantumul contravalorii certificatului de înregistrare și a plăcuței/plăcuțelor cu numărul de înregistrare se stabilesc prin hotărâre a Consiliului Local al Comunei Preutești.





Consilier  Sava Elena
Inspector  Cărănuș Vasile Dragoș



















                                                                                                     Anexa nr. 1 la Regulament

Vehiculele care se supun procedurii înregistrării sunt următoarele:
a) troleibuzele omologate, potrivit legii, de către Regia Autonomă ”Registrul Auto Român”;
b) mopedele (categoria L1e și L2e) și cvadriciclurile ușoare (categoria L6); 
c) tractoarele agricole sau forestiere (categoria T și C); 
d) remorcile şi semiremorcile destinate a fi tractate de tractoarele agricole sau forestiere (categoria R); 
e) utilajele tractate interschimbabile agricole sau forestiere (categoria S); 
f) vehiculele destinate efectuării de servicii ori lucrări, denumite mașini autopropulsate;
g) vehiculele care se deplasează pe șine, denumite tramvaie;
h) vehiculele cu tracțiune animală. 



















Anexa nr. 2 la Regulament




CERERE PENTRU ÎNREGISTRAREA VEHICULELOR
PENTRU CARE EXISTĂ OBLIGATIVITATEA ÎNREGISTRĂRII:



Subsemnatul/Subscrisa ........................................................................................, cu domiciliul/reședința/sediul în sat .................................., str. ......................................, nr. ...........,comuna.....................................jud. ..........................., posesor al C.I/B.I. seria .........., nr. ......................, eliberat de către ....................................., la data de ............................................ ,CNP/CUI .........................................................., solicit înregistrarea unui vehicul cu următoarele date de identificare:
1. Numărul de identificare al vehiculului (serie șasiu) ..................................................
2. Categoria ...................................................
3. Marca ........................................................
4. Tipul/Varianta ...........................................
5. Capacitatea motorului(cmc/kw) ........................
6. Numărul de locuri .............
7. Culoarea .............
8. Seria cărții de identitate/atestatului tehnic .................
9. Anul fabricației ................


Data,								Semnătura,
...........................................				.......................................






Anexa nr. 3 la Regulament



CERERE PENTRU RADIEREA VEHICULELOR PENTRU
CARE EXISTĂ OBLIGATIVITATEA ÎNREGISTRĂRII




Subsemnatul/Subscrisa ........................................................................................, cu domiciliul/reședința/sediul în sat .................................., str. ......................................, nr. ...........,comuna.....................................jud. ..........................., posesor al C.I/B.I. seria .........., nr. ......................, eliberat de către ....................................., la data de ............................................ ,CNP/CUI .........................................................., solicit radierea vehiculului..............................................,serie șasiu..........................................,
cu numărul de înregistrare..........................., din următorul motiv :
....................................................................................................................................................................................................................................................................................



Data,									Semnătura,
................................	      .....................................





Anexa nr. 4 la Regulament
                                                                                

CERTIFICAT DE RADIERE


Categoria vehiculului ......................................, marca ......................., tipul/varianta ................, număr de identificare .................................., serie motor ............., capacitatea ............cmc/kw , înregistrat cu numărul .........................., deținător .............................................................., cu domiciliul/sediul în ....................., str. ................., nr. ..............,județ ........................., a fost radiat din evidențele noastre.

	MOTIVUL RADIERII
[ ]Înstrăinat către ................................................................, domiciliat/ cu sediul în ................................................, str. ................................, nr. ......, județ ...........................
[ ] Schimbat domiciliu/sediul în ......................, str. .............., nr. ......, bl. ........, sc. ........ et. ......., ap. .........., județ. ..........................................
[ ] Retragere definitivă din circulație
[ ] Dezmembrat
[ ] Scoatere definitivă din România
[ ] Furat
[ ] Vehicul declarat abandonat sau fără stăpân prin dispoziția primarului.



EMITENT,
Primăria Comunei Preutești
Data:……………………….
                                                                 Primar	
	


							
Anexa nr. 5 la Regulament

Conținutul plăcuței cu numărul de înregistrare atribuit vehiculelor înregistrate la nivelul primarilor comunelor, ai orașelor, ai municipiilor și ai sectoarelor municipiului București
Plăcuța cu numărul de înregistrare cuprinde următoarele elemente:
I. Numărul de înregistrare, compus, în ordine, din:
1. județ - indicativul județului sau al municipiului București, scris cu litere cu caractere latine majuscule;
2. indicativul localității, format din cifre arabe; (indicativul comunei Preutești este 82,  conform anexei nr.7 din Ordinul nr.181/31.10.2024)
3. numărul de ordine în registrul de evidență, format din cifre arabe.
II. Fondul reflectorizant este de culoare galbenă, iar literele și cifrele, în relief, sunt de culoare neagră.











